د پروان ولایت د مرکز په شمول د شینوارو، سیاه ګرد، شیخ علی، سالنګ، جبل السراج، سیدخېل او کوه صافی ولسوالیو په مختلفو کلیو او ساحو کې کې د وروستیو سختو اورښتونو او واورو له امله د (160) په قسمی او بشپړ ډول د زیانمنو شویو کورنیو ارزیابی (سروې) پای ته ورسېده! نن سه شنبه د روان ١٤٤٥ سپوږمیزکال د شعبان میاشتې په ٢٣ مه چې د ١٤٠٢ لمریزکال د حوت میاشتې له ۱۵ مې نېټې سره سمون لری د پروان ولایت د مرکز په شمول د شینوارو، سیاه ګرد، شیخ علی، سالنګ، جبل السراج، سیدخېل او کوه صافی ولسوالیو په مختلفو کلیو او ساحو کې د وروستیو سختو اورښتونو او واورو له امله د (160) په قسمی او بشپړ ډول د زیانمنو شویو کورنیو ارزیابی (سروې) پای ته ورسېده، دا چې څو ورځې وړاندې د پروان ولایت مرکز په شمول په زیاتره ولسوالیو کې قوی او سخت بارانونه او واورې وشوې چې له امله یې په پورته ذکر شوو ولسوالیو او ساحو کې (152) بابه مسکونی کورونو ته په نسبی ډول او (8) بابه کورونو ته یې په بشپړ ډول زیانونه واړول چې د پروان ولایت د افغانی سرې میاشتې نماینده ګۍ ریاست د ښاغلی رٸیس ملا شمس الحق صادق صاحب په هدایت او مشرۍ د پېښو پر وړاندې د ځواب ورکونې ټیمونه نوموړو ساحو ته د ارزیابۍ (سروې) لپاره ولاړل چې په نتیجه کې د هغو (160) کورنیو چې سختو اورښتونو یې کورونه په قسمی او بشپړ ډول زیانمن کړی وه، ارزیابی (سروې) یې د Kobo Collect اپلېکېشن له لارې ترسره شوه. یاده دې وی چې نوموړو پېښځپلو کورنیو ته به په نزدې وخت کې د افغانی سرې میاشتې ټولنې له لوری د اضطرار حالت د غیر خوراکی توکو مرسته ووېشل شی. د پروان ولایت د سرې میاشتې نماینده ګۍ ریاست د نشراتو مدیریت